
 7.9.2013
 BG
 Официален вестник на Европейския съюз
 L 240/36
 РЕШЕНИЕ No 1/2013 НА КОМИТЕТА ЗА МИТНИЧЕСКО СЪТРУДНИЧЕСТВО МЕЖДУ ДЪРЖАВИТЕ ОТ ИЗТОЧНА И ЮЖНА АФРИКА И ЕВРОПЕЙСКИЯ СЪЮЗ
 от 7 август 2013 година
 относно дерогация от правилата за произход, определени в протокол 1 към Временното споразумение, с което се установява рамка за споразумение за икономическо партньорство между държавите от Източна и Южна Африка (ИЮА), от една страна, и Европейската общност и нейните държави членки, от друга страна, за да се вземе предвид специалната ситуация в Мавриций по отношение на консервирания ивичест тон
 (2013/449/ЕС)
 КОМИТЕТЪТ ЗА МИТНИЧЕСКО СЪТРУДНИЧЕСТВО,
 като взе предвид Временното споразумение, с което се установява рамка за споразумение за икономическо партньорство между държавите от Източна и Южна Африка (ИЮА), от една страна, и Европейската общност и нейните държави членки, от друга страна, и по-специално член 41, параграф 4 от протокол I към него,
 като има предвид, че:
 (1)
 Временното споразумение, с което се установява рамка за споразумение за икономическо партньорство между държавите от Източна и Южна Африка, от една страна, и Европейската общност и нейните държави членки, от друга страна (1) („временното СИП“) се прилага временно от 14 май 2012 г. между Съюза и Република Мадагаскар, Република Мавриций, Република Сейшели и Република Зимбабве.
 (2)
 Протокол 1 към временното СИП относно определението на понятието „продукти с произход“ и методите на административно сътрудничество определя правилата за произход при внасянето на продукти с произход от държавите от ИЮА в Съюза.
 (3)
 В съответствие с член 42, параграф 1 от протокол 1 към временното СИП, дерогации от тези правила за произход се предоставят когато развитието на съществуващите промишлени отрасли в държавите от ИЮА оправдава това.
 (4)
 В съответствие с член 42, параграф 5, когато искането за дерогация засяга островна държава, разглеждането ще се извършва в благоприятна светлина, като се обръща специално внимание на икономическото и социално въздействие на решението, което трябва да се вземе, по-специално по отношение на заетостта и необходимостта от прилагане на дерогацията за срок, отчитащ особеното положение на островната държава и нейните затруднения.
 (5)
 В съответствие с член 42, параграф 8 от протокол 1 към временното СИП, на 29 ноември Комитетът за митническо сътрудничество между държавите от Източна и Южна Африка и Европейския съюз предостави автоматична дерогация (2) на бенефициерите от ИЮА (Мавриций, Сейшелските острови и Мадагаскар) за 8 000 тона консервирана риба тон и 2 000 тона филе от риба тон.
 (6)
 В допълнение към горепосочената автоматична дерогация Мавриций поиска дерогация за количеството от 6 000 тона консервирана риба тон с кодове по КН 1604 14 11, 1604 14 18 и 1604 20 70, произведени от риба тон от вида Katsuwonus pelamis (ивичест тон), Thunnus alalunga (бял тон), Thunnus albacares (жълтопер тон) и Thunnus obesus (голямоок тон), внесени в Съюза от 1 април 2013 г. до 31 декември 2013 г. в съответствие с член 42, параграф 1 от протокол 1 към временното СИП.
 (7)
 Преработвателите на риба тон от Мавриций разчитат до голяма степен на доставката от кораби на ЕС с мрежи гъргър на риба тон с произход по